બાબરા તાલુકાના કોટડાપીઠા ખાતે આવેલ આઉટ પોસ્‍ટ પોલીસ સ્‍ટેશન ઘણા વરસોથી જર્જરીત હાલતમાં હતું તે બાબત વરસો પહેલા આવેલા જૂનાગઢ આઈ.જી. તથા જિલ્‍લા એસ.પી.ની પોલીસ સ્‍ટેશનની મુલાકાત દરમિયાન આ બાબતે ગામ લોકોએ તથા આગેવાનોએ રજૂઆત કરી હતી. તેથી તંત્રએ પોલીસ સ્‍ટેશન તથા કવાર્ટરપાડવાની શરૂઆત કરેલ છે. કાટમાળ ઉતારવાની શરૂઆત કરેલ છે. જેના ભીંતડા હજુ ઉભા છે. જેનો લોકો કુદરતી હાજતે જવા માટે ઉપયોગ કરે છે. કવાર્ટર ન હોવાથી પોલીસ સ્‍ટેશનના સ્‍ટાફને બાબરાથી અપડાઉન કરવું પડે છે. કોટડાપીઠા અમરેલી જિલ્‍લાનું છેલ્‍લું ગામ હોવાથી પોલીસ સ્‍ટેશન કાર્યરત રહે તે જરૂરી છે. તો આ બાબતે અમરેલી એસ.પી. તાત્‍કાલિક પોલીસ સ્‍ટેશન તથા કવાર્ટરનું કામ શરૂ કરાવે તેવી ગામલોકોની માંગણી છે.